Downloaded from YTS.MX
ΑΥΤΗ Η ΤΑΙΝΙΑ ΧΡΗΣΙΜΟΠΟΙΕΙ ΒΙΝΤΕΟΣΚΟΠΗΣΗ ΑΛΗΘΙΝΩΝ ΣΥΜΒΑΝΤΩΝ ΑΠΟ ΔΥΤΕΣ ΚΑΙ ΔΙΑΣΩΣΤΕΣ
Official YIFY movies site: YTS.MX
ΣΕ ΟΡΙΣΜΕΝΕΣ ΣΚΗΝΕΣ ΕΧΟΥΝ ΠΡΟΣΤΕΘΕΙ ΑΡΧΕΙΑΚΟ ΥΛΙΚΟ ΚΑΙ ΑΝΑΠΑΡΑΣΤΑΣΕΙΣ
ΛΟΝΓΚ ΑΪΛΑΝΤ, ΜΠΑΧΑΜΕΣ
Αλέσια, πώς νιώθεις για τον θάνατο;
Ειλικρινά, δεν τον έχω σκεφτεί ποτέ.
Αν είναι να πεθάνεις, θα πεθάνεις.
Ειλικρινά, δεν σκέφτομαι ούτε φοβάμαι τον θάνατο.
Ποτέ δεν σκέφτηκα ότι ίσως πεθάνεις σε κατάδυση.
Είκοσι δευτερόλεπτα!
ΚΑΘΕ ΕΛΕΥΘΕΡΗ ΚΑΤΑΔΥΣΗ ΣΤΗΝ ΤΑΙΝΙΑ ΕΧΕΙ ΓΙΝΕΙ ΜΕ ΜΙΑ ΚΑΙ ΜΟΝΟ ΑΝΑΣΑ
Δέκα δευτερόλεπτα.
Πέντε, τέσσερα, τρία, δύο, ένα.
Αλέσια Τζεκίνι. Ιταλία.
Τέσσερα λεπτά. Απόπειρα για παγκόσμιο ρεκόρ.
Εντάξει, κοίτα με.
Η ΠΙΟ ΒΑΘΙΑ ΑΝΑΣΑ
ΡΩΜΗ, ΙΤΑΛΙΑ
Η Αλέσια γεννήθηκε το απόγευμα, γύρω στις 4:40.
Εκείνο το βράδυ, ξαγρυπνούσα στο κρεβάτι και σκεφτόμουν
τη γυναίκα μου, την κόρη μου.
Δεν το ξεχνάς ποτέ.
Όταν λαχταράς κάτι…
δεν το ξεχνάς.
Μια από τις εκθέσεις της Αλέσια.
"Σκέφτεσαι ποτέ ότι οι άνθρωποι γύρω σου, οι συμμαθητές σου,
οι φίλοι σου, οι γονείς σου, δεν κατανοούν τα όνειρά σου;"
Θέλω να πετύχω το όνειρό μου πάση θυσία.
Θέλω να γίνω μια διάσημη ελεύθερη δύτρια.
Η Νατάλια Μολτσανόβα είναι το ίνδαλμά μου.
Θέλω να είμαι σαν εκείνη, παγκόσμια πρωταθλήτρια.
Η Μολτσανόβα κατέχει πάνω από 40 ρεκόρ ελεύθερης κατάδυσης.
Θεωρείται θρύλος στην ιστορία του αθλήματος.
Ντρέπομαι πολύ γι' αυτό το μεγάλο όνειρό μου.
Ακούγεται σαν αυτά που λες όταν είσαι παιδάκι
και σε ρωτούν τι θες να γίνεις όταν μεγαλώσεις.
Μόνο λίγοι κατανοούν το όνειρό μου.
Ο μπαμπάς μου είναι ένας απ' αυτούς.
Κατανοεί το πάθος μου για τη θάλασσα και την ελεύθερη κατάδυση.
Θα έκανα τα πάντα για να πραγματοποιηθεί το όνειρό μου.
Αν δεν έχεις ένα όνειρο να σε παρακινεί, δεν θα τα καταφέρεις.
Αλλά το τίμημα που πληρώνεις
είναι πολύ υψηλό.
Η Αλέσια και ο Στιβ.
Η σχέση τους ήταν πολύ δυνατή.
Τι τους έφερε κοντά;
Πάντα πίστευα
ότι τίποτα δεν μας συμβαίνει τυχαία.
Πάντα ένα νήμα τα συνδέει όλα.
Κάτι που σε οδηγεί σε έναν συγκεκριμένο δρόμο.
Η Αλέσια και ο Στίβεν έγιναν ντουέτο
από πολλές απόψεις. Ήταν πεπρωμένο που βρήκαν ο ένας τον άλλον.
Αποδέχτηκα ότι έκανε κάτι επικίνδυνο.
Κι απλώς ζούσα μ' αυτό.
ΔΥΤΙΚΗ ΑΚΤΗ ΤΗΣ ΙΡΛΑΝΔΙΑΣ
Μπαμπά, έλα!
Έλα!
Πάντα ήμουν περίεργος.
Πάντα με γοήτευαν η άγρια φύση, τα ζώα και η θάλασσα.
Ο Στίβεν λάτρευε να είναι έξω στη φύση.
Πηγαίναμε για κολύμπι στις πέντε το πρωί, την ώρα της ανατολής.
Βουτούσα με αναπνευστήρα.
Κρατούσε το χέρι μου και έδειχνε με τον αναπνευστήρα του
τα ψάρια εδώ, τα ψάρια εκεί.
"Ποιο είναι το πιο μεγάλο; Το πιο μικρό;
Ποια είναι η λιγότερο κοινή φάλαινα; Ποια είναι η πιο κοινή φάλαινα;"
Αυτά τα ατελείωτα "Γιατί;
Τι; Πού;
Πόσο συχνά; Πόσα;"
Άρχισε να ενδιαφέρεται για τη φύση επειδή βλέπαμε τον Ντέιβιντ Άτενμπορο.
Είμαι στην κεντρική Νέα Γουινέα.
Ένα από τα λίγα μέρη που έχουν μείνει ανεξερεύνητα στη Γη.
Πάντα σκεφτόμουν ότι θέλω να γίνω εξερευνητής.
Μου άρεσε να βλέπω μέρη όπως ο Αμαζόνιος,
το Κονγκό, η Ινδονησία, να φαντάζομαι πώς είναι να είσαι εκεί.
Κίναν, κούκλος είσαι!
Όταν ο Στίβεν έφτασε στην εφηβεία, έφυγα από το σπίτι.
Δεν θέλω να το σκέφτομαι.
Κατά κάποιον τρόπο, νιώθω πολύ άσχημα γι' αυτό.
Πληγώθηκε πολύ. Ήταν πολύ… Ήταν συντετριμμένος.
Θυμάμαι, όταν ήταν 17, είχαμε τσακωθεί
επειδή είχε ξοδέψει λεφτά για αλκοόλ με τους φίλους του.
Η μητέρα του ανησυχούσε. Μήπως ξεκίνησε να πίνει νωρίς;
Προβληματιζόταν για το τι θα κάνει μετά το σχολείο.
Πώς θα ακολουθήσει το όνειρό του.
Πραγματικά δεν είχε ιδέα.
Μέχρι να κλείσω τα 13, ήξερα τι θέλω να κάνω.
Όταν ήμουν μικρή, δεν έβρισκα πού να κάνω μάθημα.
Όλοι ήταν άντρες.
ΠΡΟΠΟΝΗΣΗ, ΡΩΜΗ
Η Αλέσια εμφανίστηκε με τον μπαμπά της.
Ένα κοριτσάκι με γαλάζια μάτια.
Ούτε καν άκουσα τη φωνή της Αλέσια γιατί μόνο γελούσε.
Νομίζω ότι είχα κάνει περίπου 100 μέτρα.
Μας πήρε πολλά χρόνια για να φτάσουμε σ' αυτά τα νούμερα.
Η μικρή έκανε 105 μέτρα.
Σ' αυτό το σημείο, αρχίζεις να αναρωτιέσαι.
Πού θα φτάσει όλο αυτό;
Πήγαμε σε διαγωνισμούς για ελεύθερη κατάδυση στη θάλασσα.
Βούτηξαν από το σκάφος με έναν βράχο ως αντίβαρο.
Είπα "Ας δούμε πόσο βαθιά μπορώ να πάω".
Κρατώντας την αναπνοή σου,
καταλαβαίνεις πολύ περισσότερα για τον εαυτό σου.
Κατάφερα να κατέβω στα 52 μέτρα.
-Ωραία! -Μπράβο!
Όταν ένα τόσο νεαρό κορίτσι
φτάνει σε τέτοια βάθη,
αυτό τράβηξε πολλή προσοχή.
Τότε, η ομοσπονδία έβγαλε μια ανακοίνωση
και απαγόρευσε παιδιά κάτω των 18 να συμμετέχουν σε επίσημους διαγωνισμούς.
Στις πιο σκοτεινές στιγμές, έκλαιγα.
Υπήρχαν διαφωνίες με τον πατέρα μου, με τον προπονητή μου.
Εκείνη τη στιγμή, είπα "Τι θα κάνω τώρα;"
Όταν σου ζητούν να γίνεις κουμπάρος, είναι μια συγκινητική στιγμή
όπου δένονται οι φίλοι.
Όμως, εγώ το έμαθα μήνες αφότου είχε αποφασιστεί
και από ένα από τα παιδιά.
Δεν ήξερα τι να κάνω με τη ζωή μου.
Επίσης, ανησυχώ λίγο…
Ήξερα ότι δεν ήθελα να μείνω σπίτι, να νοικοκυρευτώ.
Ήξερα ότι αυτό δεν γινόταν.
Κοιτάξτε ποιος ήρθε!
Ελπίζω να σου βαστά να τη βιντεοσκοπείς.
Όμως, τότε αρρώστησε η μητέρα μου.
Δεν θέλω να χαλάσω κι άλλη κασέτα.
Η Μόρα έπαθε καρκίνο.
Ο Στίβεν κι ο μικρός αδελφός του Γκάρι ήταν πολύ δεμένοι με τη μαμά τους.
Αυτό τους τάραξε πολύ.
Τραβάς τη μαμά σου.
Την εμψύχωναν πολύ.
Πέθανε σε πολύ μικρή ηλικία.
Ο Στίβεν είδε από πρώτο χέρι πόσο άδικη μπορεί να είναι η μοίρα.
Αυτό επηρέασε την προσωπική φιλοσοφία του.
Ζήσε για το σήμερα.
Γιατί ποτέ δεν ξέρεις τι θα συμβεί μετά.
Κι έτσι, ήθελε να ρουφήξει κάθε γουλιά του κόσμου.
Ο Αμαζόνιος, το Κονγκό, η Ινδονησία.
Πάντα ονειρευόμουν να πάω σ' αυτά τα μέρη.
Μικρός, μάζευα το National Geographic.
Θυμάμαι τη φωτογραφία ενός γορίλα που περνούσε μέσα από νερά τυρφώνα.
Η φωτογραφία είχε τραβηχτεί στο Βόρειο Κονγκό.
Θα πήγαινα στο Κονγκό και θα έβρισκα τους γορίλες.
Ήταν μια αρκετά τρομακτική εμπειρία.
Ποτέ δεν είχα κάνει κάτι τέτοιο.
Πώς σε λένε;
Στίβεν. Στιβ.
-Στίβεν; -Ναι.
-Είσαι χριστιανός; -Ναι.
-Στην Ιρλανδία είμαστε… -Προτεστάντες;
Όχι, καθολικοί.
Κρασί από φοίνικα.
Ναι.
Γεια. Γεια σας.
Από πότε είναι η βασίλισσα του χωριού;
-Έξι χρόνια τώρα. -Έξι; Εντάξει.
Μάλλον θα μείνω εδώ μ' αυτήν την οικογένεια.
Προφανώς, αν περάσεις το ποτάμι, παθαίνεις ογκοκερκίαση.
Μου είπαν ότι το έχω πάθει. Θα χρειαστώ θεραπεία.
Επιτέλους.
Μόλις πέρασα τα σύνορα του Κονγκό.
-Φτάσαμε, λοιπόν. -Ωραία.
Ήταν όνειρο ζωής να είμαι σε τέτοια μέρη. Κι ήμουν. Τα κατάφερα.
Αυτό άναψε μια φλόγα μέσα μου. Να κάνω κάτι ασυνήθιστο στη ζωή μου.
Για να βρω αυτό που έψαχνα,
έπρεπε να πάρω τον δρόμο που λίγοι επιλέγουν.
Ήθελα η ελεύθερη κατάδυση να 'ναι η ζωή μου.
Έτσι, παρόλο που τέσσερα χρόνια έμοιαζαν πολύς χρόνος,
είπα "Εντάξει. Έλα, ας συνεχίσουμε".
Πολλοί άλλοι θα έλεγαν "Καλά.
Θα ασχοληθώ με κάτι άλλο".
Αλλά όχι αυτή. Συνέχισε έτσι κι αλλιώς.
Συνέχισε να πηγαίνει στην πισίνα,
στη θάλασσα.
Τότε συνειδητοποιείς ότι υπάρχει κάτι που την ωθεί.
Να ζήσεις και χρόνια πολλά
Μόλις έκλεισε τα 18…
εκτοξεύτηκε, σαν πύραυλος.
Έδειξε αμέσως τις δυνατότητές της.
Εκατόν πενήντα μέτρα στην πισίνα.
Στην αρχή, μείναμε άφωνοι.
Αλλά η Ιλάρια ήταν καλύτερη.
Σίγουρα δεν περίμενα αυτό το αποτέλεσμα.
Ήμουν η πιο δυνατή στην Ιταλία.
Η Αλέσια ήταν η μόνη που μπορούσε κάπως να με πλησιάσει.
Αλλά η Αλέσια, εκείνη την περίοδο, είχε πολλή… τρέλα στο μυαλό.
Να η Αλέσια Τζεκίνι.
Κοντεύει στον τοίχο των 200 μέτρων.
Για να δούμε αν θα γυρίσει.
Όχι, βγαίνει.
Ήταν πολύ νέα, με εφηβικά μυαλά.
Ήταν λυπημένη.
Ήταν στενοχωρημένη.
Ήταν πολύ δύσκολο.
Ήξερα ότι αν είχα πιεστεί κι άλλο, δεν θα έβγαινα καλά.
Ιλάρια Μπόνιν!
Εμπρός, Ιλάρια!
ΙΤΑΛΙΑ
Αν θέλεις να είσαι ο καλύτερος,
αλλά πάντα παίρνεις το ασημένιο μετάλλιο,
αυτό είναι κάτι που σε τρελαίνει.
Όταν υπάρχει κάποιος που είναι πιο δυνατός από εσένα,
αυτό γίνεται ένα επιπλέον κίνητρο.
Έπρεπε να βελτιωθώ πολύ για να πετύχω νέο ρεκόρ Ιταλίας.
Κατάλαβα πώς θα το κατακτήσω βλέποντας τα βίντεο της Νατάλια.
Θεωρώ ότι η ψυχική χαλάρωση είναι το θεμέλιο της ελεύθερης κατάδυσης.
Αν θέλουμε να πετύχουμε κάτω από το νερό,
πρέπει να είμαστε χαλαροί, όχι να κυνηγάμε κάποιον στόχο.
Άρχισε να προσεγγίζει τον διαγωνισμό με έναν διαφορετικό τρόπο.
Ήταν πολύ χαλαρή.
Ωραία. Σταμάτα.
Μια καταπληκτική επίδοση 224 μέτρων.
Ήταν πολύ ικανοποιημένη όταν κατέκτησε το χρυσό μετάλλιο.
Συγχαρητήρια για τον νέο τίτλο Ιταλίας.
Ναι, είναι καταπληκτικό. Επιτέλους!
Εκείνη η στιγμή ήταν η απαρχή
της δυνατής φιλίας μας.
Αυτό το αποτέλεσμα ήταν προδιαγεγραμμένο.
Είχε μια υπερφυσική δύναμη με την ελεύθερη κατάδυση.
Αλλά η πισίνα ήταν πολύ μικρή για την Αλέσια.
Η θάλασσα ήταν πραγματικά το σπίτι της.
Ο Στίβεν πίστευε ότι θα συναντούσε το πεπρωμένο του κάπου στην Αφρική.
Με τα παιδιά στην Αιθιοπία.
Αιθιοπία, Σουδάν,
Σιέρα Λεόνε,
Νιγηρία.
Ταξίδευε με πολλή φροντίδα και σοβαρότητα.
Ωστόσο, σε πολλές περιπτώσεις παραλίγο να συμβούν πολύ άσχημα πράγματα.
Στη Γουινέα, έγινε μια λαϊκή εξέγερση κατά του προέδρου.
Όλο το πρωί πέφτουν πυροβολισμοί.
Κάθε τόσο, ακούς "μπαμ, μπαμ, μπαμ".
Ήταν διχασμένος, αμφιταλαντευόταν.
Έλεγε "Μήπως θα έπρεπε να κάνω ό,τι κάνουν όλοι οι φίλοι μου;
Παντρεύονται. Κάποιοι αποκτούν παιδιά.
Τι δεν κάνω, ενώ θα έπρεπε; Κάνω καλά που ζω τη ζωή μου έτσι;"
Μια φορά, με ρώτησε
αν με είχε απογοητεύσει.
Έτσι που περιπλανιόταν στον κόσμο
αναζητώντας κάτι που δεν ήξερε κι ο ίδιος.
Σκέφτομαι την οικογένεια, τους φίλους μου.
Είναι, αναμφίβολα, η χειρότερη
και πιο φρικτή στιγμή της ζωής μου.
Ή έστω…
μέχρι αύριο.
Θα ερχόταν σπίτι και θα ζούσε μια συμβατική ζωή.
Αλλά πριν από αυτό, θα έκανε μια τελευταία στάση.
ΝΤΑΧΑΜΠ, ΑΙΓΥΠΤΟΣ
Ο Στίβεν ανέκαθεν αγαπούσε τη θάλασσα. Του άρεσε η αυτόνομη κατάδυση στον ωκεανό.
Άκουσε ότι μια πόλη στην Αίγυπτο είναι η Μέκκα των δυτών.
Πήγαινα παράλληλα με την ακτή και άκουγα τη θάλασσα.
Αυτό το μέρος μού έδωσε ένα αίσθημα ελπίδας.
Όταν ο Στιβ ήρθε από το Κάιρο με το λεωφορείο,
μέχρι το Ντάχαμπ,
πέταξε την τσάντα στο δωμάτιο.
Είπε "Πάμε για ένα ποτό στο μπαρ".
Την επομένη, πήγε για κατάδυση. Γίναμε φίλοι.
Βλεπόμασταν κάθε μέρα.
Αγαπούσε τους Βεδουίνους. Έμαθε αραβικά.
Γίναμε οικογένεια.
Έμεινε εκεί πέρα και έβγαζε το ψωμί του με μαθήματα αυτόνομης κατάδυσης.
Λοιπόν, έφτασα στο μάθημά μου, κι ο αρχηγός κατάδυσης ήταν ο Στιβ.
Ήταν ο εκπαιδευτής μου.
Σύντομα, αρχίσαμε να κάνουμε παρέα κάθε μέρα.
Βγαίναμε για χορό.
Το Ντάχαμπ, για τον Στιβ,
ήταν ένα δεύτερο σπίτι.
Είχε ένα δικό του σπιτάκι. Το λάτρευε.
Επειδή κάποια στιγμή μού είπε
"Ανακάλυψα κάτι νέο, την ελεύθερη κατάδυση,
και είναι τέλεια".
Ο Στιβ με κάλεσε σε μια ελεύθερη κατάδυση.
Όταν πρωτοβούτηξα κρατώντας την ανάσα μου,
όλα τα προβλήματα της καθημερινότητας εξαφανίστηκαν.
Εκεί κάτω, δεν υπάρχουν. Είναι πανέμορφα.
Ο Στιβ ερωτεύτηκε την ελεύθερη κατάδυση.
Και ειδικά τη Γαλάζια Τρύπα.
Από την παραλία κυριολεκτικά μπαίνεις σε μια άβυσσο.
Υπάρχει μια τρύπα στον κοραλλιογενή ύφαλο
η οποία πραγματικά σαν να θέλει να πας εκεί κάτω.
Είναι και μια αψίδα, σαν παρεκκλήσι στο νερό.
Δυστυχώς, έχει και μια κακή φήμη.
Έχει πάρει ζωές.
Αυτό είναι το πιο επικίνδυνο σημείο κατάδυσης στη Γη.
Λένε ότι έχει στοιχίσει τη ζωή σε πάνω από 100 άτομα.
Όσον αφορά τους θανάτους,
η Γαλάζια Τρύπα είναι πιο επικίνδυνη κι από το Έβερεστ.
Πέρα από εμένα,
ελάχιστοι έχουν κάνει ελεύθερη κατάδυση εκεί.
Η Νατάλια Μολτσανόβα ήταν η μόνη γυναίκα που το έκανε.
Η κατάδυση στην Αψίδα μού άφησε μια έντονη εντύπωση.
Αυτή η κατάδυση ξεκλείδωσε κάτι μέσα της. Μια έλλειψη φόβου που αγνοούσε ότι είχε.
Έγινε η καλύτερη ελεύθερη δύτρια στον κόσμο.
Πρέπει να ξέρεις αν είσαι έτοιμος για την Αψίδα.
Είναι ένα πολύ απατηλό μέρος για να βουτήξει κανείς.
Πρέπει να βρεις την έξοδο.
Αν για κάποιον λόγο δεν τη βλέπεις καθαρά, ουσιαστικά είσαι μόνος σου.
Αν κάτι πάει στραβά, δεν υπάρχει τρόπος να ανεβείς.
Έχεις 30 μέτρα βράχο πάνω από το κεφάλι σου.
Έξω από τη Γαλάζια Τρύπα
είναι οι αναμνηστικές πλάκες στη μνήμη όσων πέθαναν εκεί.
Το αγόρι μου πέθανε στη Γαλάζια Τρύπα,
όταν είχα μετακομίσει στην Αίγυπτο.
Είναι επικίνδυνη, επειδή είναι βαθιά.
Πάντα είναι ο ωκεανός.
Κι εμείς δεν είμαστε τίποτα.
Είπες ότι ο στόχος σου είναι
να γίνεις η δεύτερη γυναίκα στον κόσμο, μετά τη Νατάλια Μολτσανόβα,
που θα έχει κατακτήσει όλα τα παγκόσμια ρεκόρ.
Πόσον καιρό λες να σου πάρει;
Δεν ξέρω.
Φυσικά, είναι ένα όνειρο.
Είναι όνειρο για κάθε αθλητή, πιστεύω.
Αλλά είναι πολύ δύσκολο.
Η Νατάλια Μολτσανόβα, πρωταθλήτρια του βυθού.
Κατέχει πάνω από 40 ρεκόρ ελεύθερης κατάδυσης,
απίθανα επιτεύγματα που αψηφούν τον θάνατο.
Σήμερα, η κατάδυσή μου ήταν 101 μέτρα.
Αυτό θα πει 101 μέτρα προς τα κάτω και προς τα πάνω.
Πάνω από δύο Αγάλματα της Ελευθερίας, από το έδαφος ως τον πυρσό.
Η Νατάλια ήταν η πρώτη γυναίκα που έφτασε στα 101 μέτρα
σε διαγωνισμό.
Κράτησε αυτό το ρεκόρ για πολύ καιρό.
Έτσι, το 101 ήταν ο μαγικός αριθμός που προσπαθούσε να καταρρίψει η Αλέσια.
Θέλω να βελτιωθώ κατά μερικά μέτρα.
Βασικά, ελπίζω να ξεπεράσω τα 90 μέτρα,
και σε λίγα χρόνια να φτάσω στον τριψήφιο αριθμό.
Όλοι πρέπει να έχουν ένα όνειρο και να ρίχνουν τους κόπους τους σ' αυτό.
Πραγματικά, όλα είναι εφικτά.
Μπορείς να περιγράψεις την αίσθηση που έχεις όταν βουτάς σε τέτοια βάθη;
Πες μας για την πίεση που νιώθει το σώμα.
Όσο πιο βαθιά βουτάω,
η πίεση συμπιέζει τον αέρα στους πνεύμονές μου,
μέχρι που τα πνευμόνια μου φτάνουν στο μέγεθος της γροθιάς μου.
Μετά τα 30 μέτρα, η πίεση με ωθεί προς τα κάτω.
Ονομάζεται ελεύθερη πτώση. Για εμένα, αυτό είναι το καλύτερο κομμάτι.
Νιώθεις σαν να πετάς.
Η σιωπή είναι μοναδική.
Είναι σαν να είσαι στο τελευταίο ήσυχο μέρος της Γης.
Είναι σαν να παραδίνεσαι.
Σαν να μαστουρώνεις.
Όμως, είναι τρομακτικό να σε ρουφά ο βυθός, ακόμα και για τους δύτες.
Πρέπει να ξεφύγεις απ' αυτόν τον διαλογισμό.
Γιατί η πραγματική δουλειά είναι να επανέλθεις στην επιφάνεια.
Πρέπει να κολυμπήσεις όσο είναι ένας ουρανοξύστης 70 ορόφων.
Το κολύμπι ενάντια σε τόση πίεση είναι σαν κολύμπι ενάντια στο ρεύμα.
Ως τότε, το οξυγόνο σου ήδη έχει λιγοστέψει.
Κλοτσάς δυνατά, άρα ο καρδιακός παλμός ανεβαίνει
και καίει το οξυγόνο πιο γρήγορα.
Φτάνεις στο σημείο να μην έχεις αρκετό οξυγόνο
για να λειτουργεί το σύστημα.
Τότε, μπορεί να πάθεις μπλακάουτ.
Ο εγκέφαλος απλώς απενεργοποιείται.
Δεν σημαίνει ότι ο εγκέφαλός σου πεθαίνει.
Αλλά είναι σαν μηχανισμός ασφαλείας.
Ο εγκέφαλος αυτοσυντηρείται κλείνοντας όλες τις λειτουργίες του.
Από εκείνη τη στιγμή, ακόμα έχεις ένα ή δύο λεπτά
πριν πάθεις εγκεφαλική βλάβη.
Ένα ακόμα.
Αν δεν έχεις τη σωστή ιατρική φροντίδα, πολύ γρήγορα παίρνεις την κάτω βόλτα.
Σίγουρα δεν πρέπει να το παίρνεις αψήφιστα.
Για χρόνια, με τον Στιβ προσπαθούσαμε να βουτάμε πιο βαθιά.
Έγινε σαν ένα παιχνίδι μεταξύ μας. Εγώ κυνηγούσα το ρεκόρ του Βελγίου.
Αυτός κυνηγούσε το ρεκόρ της Ιρλανδίας που ήταν 61 μέτρα.
Όταν αρχίζεις να διαγωνίζεσαι, πιέζεις τον εαυτό σου.
Είχε μερικά μπλακάουτ στην αρχή.
Του αρέσει να χτυπά το κεφάλι στον τοίχο. Σαν να λέει "Ας το κάνουμε!"
"Δεν μπορώ, αλλά κι έτσι, θα το κάνω".
-Πόσο βαθιά; -Εξήντα.
-Εντάξει. -Σκατά.
Όμως, ο Στιβ δεν τα παρατούσε ποτέ.
Ήταν περήφανος που ήταν ο καλύτερος Ιρλανδός.
Το άλλο θέλγητρο της ελεύθερης κατάδυσης ήταν ότι ήταν ένα όριο.
Ένα όριο που ξεπερνάς.
Η ελεύθερη κατάδυση είναι ένα ακραίο άθλημα.
Και τα ακραία αθλήματα έχουν ακραίες συνέπειες.
ΣΤΙΒΕΝ ΚΙΝΑΝ ΑΠΟΠΕΙΡΑ ΓΙΑ ΡΕΚΟΡ, ΕΛΛΑΔΑ
Στίβεν;
Ο Στιβ έπαθε ένα πολύ ισχυρό μπλακάουτ.
Η ομάδα ασφαλείας δεν ήξερε τι να κάνει μαζί του.
Παραλίγο να πεθάνει.
Δεν ήθελε κανείς άλλος να το περάσει αυτό.
Έτσι, ενδιαφέρθηκε να γίνει διασώστης.
Ο Στιβ είχε το καλύτερο υπόβαθρο,
γιατί μόνο ένας ελεύθερος δύτης μπορεί να παράσχει βοήθεια σε έναν ελεύθερο δύτη.
Δεν μπορεί να το κάνει ένας αυτοδύτης.
Αυτοί ανεβαίνουν αργά για λόγους αποσυμπίεσης.
Οπότε, αν συμβεί κάτι, πρέπει να αντιδράσεις γρήγορα.
Το 99% των ατυχημάτων ελεύθερης κατάδυσης συμβαίνουν στα τελευταία δέκα μέτρα.
Αν συμβεί κάτι, κλείνουμε τους αεραγωγούς για να μην καταπίνουν νερό
και τους ανεβάζουμε.
Κάντε στην άκρη για να βοηθήσουμε.
Δούλεψε πολύ σκληρά για να χτίσει τη φήμη του.
Το κάνω κι εγώ. Οπότε…
Σε λίγο καιρό, ο Στιβ κατάφερε να μπει στην ομάδα ασφαλείας στην Καλαμάτα.
Ήταν ο πρώτος του μεγάλος διεθνής διαγωνισμός.
2013 ΠΑΓΚΟΣΜΙΟ ΠΡΩΤΑΛΗΜΑ AIDA ΚΑΛΑΜΑΤΑ, ΕΛΛΑΔΑ
Ο γιος της Νατάλια, ο Αλεξέι Μολτσάνοβ, τότε ήταν ο κάτοχος του παγκόσμιου ρεκόρ.
Θα επιχειρούσε να βουτήξει πιο βαθιά από ποτέ.
Η μαμά του παρακολουθούσε.
-Διασώστες, κρατήστε απόσταση. -Ογδόντα.
Ο Στιβ ήταν ο πρώτος διασώστης.
Δηλαδή, βουτά πιο βαθιά απ' όλους.
Ο Στίβεν κατέβηκε στα 30 μέτρα.
Ως διασώστης, παίρνεις μια ανάσα, κατεβαίνεις,
κι αν όλα πάνε καλά, απλώς ανεβαίνετε μαζί.
Δεν μένεις εκεί πάνω από ένα λεπτό.
Αλλά ο Στιβ ήδη περίμενε για ώρα στα 30 μέτρα,
οπότε του τελείωνε ο αέρας.
Άντε, Αλεξέι.
Τριάμισι λεπτά είναι πολλή ώρα.
Αντρέα, κατέβα κι εσύ.
-Πρόβλημα. -Ναι.
Πρόβλημα;
Ο Στιβ άρχισε να έχει συσπάσεις.
Σε λίγο θα πάθαινε μπλακάουτ.
Όμως, είδε ότι ο Αλεξέι είχε θέμα στα 40 μέτρα.
Αποφάσεις σε κλάσμα δευτερολέπτου. Να σώσει τον Αλεξέι ή τον εαυτό του.
Πάρε ανάσα, Αλεξέι. Πάρε ανάσα.
Πάρε ανάσα, Άλεξ.
Ανάπνεε, φίλε. Όλα καλά.
Έπαθα σοβαρή πνευμονική βλάβη.
Η μαμά είπε ότι ο Στιβ με έσωσε.
Είμαι πολύ ευγνώμων για την ανιδιοτελή πράξη του.
Αυτό το ατύχημα ήταν η πρώτη μου συνάντηση με τον Στιβ.
Από εκείνη τη στιγμή, ήταν το αστέρι του διαγωνισμού.
Όλοι τον ήξεραν.
Ο Στίβεν Κίναν. Που έσωσε τον παγκόσμιο πρωταθλητή.
Το σημαντικό εδώ ήταν το πόσο σπουδαίος ήταν ο διασώστης.
Για την εποχή, ήταν η πιο βαθιά κατάδυση διάσωσης από μπλακάουτ.
Τη θεωρώ πράξη ηρωισμού.
Για να σώσει τον γιο της Νατάλια,
ο Στίβεν πήρε τη δουλειά του ως διασώστης τόσο σοβαρά που κινδύνεψε ο ίδιος.
Τρίτη μέρα προπόνησης.
Χαίρομαι πολύ που κατέρριψα το προσωπικό μου ρεκόρ.
Έφτασα στα 88 μέτρα.
Η Αλέσια πλησίαζε όλο και πιο πολύ στον μαγικό αριθμό, τα 101 μέτρα.
Αλλά δεν ήταν η μόνη.
Εξαιρετική βουτιά.
Η Χάνακο Χιρόσε από την Ιαπωνία ήταν μια δυνατή αντίπαλος.
Θα κάνετε μια δήλωση για τον διαγωνισμό;
Αυτήν τη φορά, θα πετύχω το παγκόσμιο ρεκόρ.
Ευχαριστώ.
Η Χάνακο έχει μια έμφυτη σύνδεση με τη θάλασσα.
Είναι γεννημένη να το κάνει αυτό.
Όταν βουτάω,
συχνά φαντάζομαι τον εαυτό μου να κολυμπά…
ΧΑΝΑΚΟ ΧΙΡΟΣΕ ΕΘΝΙΚΗ ΟΜΑΔΑ ΙΑΠΩΝΙΑΣ
…σαν φάλαινα ή δελφίνι.
Η Χάνακο πήγαινε όλο και πιο βαθιά.
Και η Αλέσια έπρεπε να απαντήσει.
Η Αλέσια Τζεκίνι ήταν εξαιρετική.
Η βουτιά της ήταν εξαιρετικά κομψή από κάθε άποψη.
Είχαμε μια υπέροχη αντιπαλότητα μεταξύ της Χάνακο και της Αλέσια.
Η Χάνακο κινούνταν πολύ συστηματικά στα βάθη.
Η Αλέσια θα περνούσε στην αντεπίθεση.
Ογδόντα εννιά μέτρα.
Ενενήντα.
Ενενήντα δύο.
Ενενήντα τρία.
Πες μας πόσο βαθιά ήταν η βουτιά σου.
Ενενήντα τέσσερα μέτρα.
-Πόσα μέτρα; -Ενενήντα τέσσερα.
Με την Τζεκίνι, δεν έχουμε σταματημό.
Η Νατάλια Μολτσανόβα κυριαρχούσε επί πολλά χρόνια.
Και ξαφνικά, αυτές οι γυναίκες είχαν πλησιάσει πολύ.
Αλλά όταν πλησιάζεις ένα όριο επιδιώκοντας παγκόσμια ρεκόρ,
πολλά μπορεί να πάνε στραβά.
Θεωρείται μία από τις καλύτερες αθλήτριες που υπήρξαν ποτέ
σε από τα πιο θανατηφόρα ακραία αθλήματα στον κόσμο.
Ελεύθερη κατάδυση.
Η Νατάλια Μολτσανόβα πήγε για βουτιά την Κυριακή και απλώς εξαφανίστηκε.
Η Νατάλια Μολτσανόβα εξαφανίστηκε στα παράλια της Ισπανίας.
Το πτώμα της δεν βρέθηκε.
Ο γιος της Μολτσανόβα, ο Αλεξέι, ελεύθερος δύτης με πολλά ρεκόρ,
είπε στη New York Times
"Φαίνεται ότι θα μείνει στη θάλασσα. Νομίζω ότι θα της άρεσε αυτό".
Ήταν πολύ σουρεαλιστικό.
Σοκαρίστηκα.
Ήταν τρομερά θλιβερό επειδή ήταν πολύ δυνατή.
Χάσαμε τη Νατάλια Μολτσανόβα.
Ως φόρος τιμής προς τα κατορθώματά της,
ας κρατήσουμε την ανάσα μας για ένα λεπτό.
Ο κόσμος της ελεύθερης κατάδυσης σοκαρίστηκε.
Συνειδητοποίησαν πόσο κινδυνεύουν.
Αν μπορεί να συμβεί στη Νατάλια, τη σπουδαιότερη,
μπορεί να συμβεί στον καθένα.
Μετά το δυστύχημα της Νατάλια,
άρχισα να συνειδητοποιώ ότι μπορεί να είναι επικίνδυνο.
Πήγαινα όλο και πιο βαθιά.
Είναι μαυρίλα. Είναι σκοτεινά. Νιώθεις εγκλωβισμένη.
Βλέπεις πράγματα που δεν υπάρχουν.
Φοβόμουν πάρα πολύ.
Ήθελα να κάνω αναστροφή και να γυρίσω.
Δεν ένιωθα ασφαλής.
Ο Στίβεν πίστευε
ότι μπορούσε να αξιοποιήσει την εμπειρία του ως διασώστης
για να ανοίξει ένα κέντρο για ελεύθερη κατάδυση.
Ο Στίβεν και οι φίλοι του αποταμίευσαν λίγα λεφτά.
Έφτιαξαν εγκαταστάσεις στην παραλία στο Ντάχαμπ.
Εδώ, μπροστά στο μαγαζί μου για ελεύθερη κατάδυση.
Εδώ δουλεύω.
Μου το 'πε με πολλή περηφάνια.
Επιτέλους, η επιχείρησή του είχε επιτυχία.
Ακολουθούσε το όνειρό του.
Ήμουν περήφανος γι' αυτόν.
Επιτέλους, είχε έναν σκοπό.
Γεια σου, Στιβ. Γεια!
Γεια.
Μια ωραία βραδιά στο Κέντρο Ελεύθερης Κατάδυσης.
Όταν τον γνώρισα, με τρόμαζε πολύ.
Είχε μια τεράστια φήμη ως ο καλύτερος διασώστης.
Έμαθα για τη διάσημη διάσωση του Αλεξέι.
Έψαχνα ένα μέρος να διδάσκω ελεύθερη κατάδυση.
Ρώτησαν αν ήθελα να μπω στην ομάδα. Είπα "Ναι, βέβαια".
Ανέλαβα τα μέσα κοινωνικής δικτύωσης.
Ο Στιβ δεν είναι ένα άτομο που θέλει να βρίσκεται στο προσκήνιο.
Αλλά το έβλεπα ξεκάθαρα.
"Στιβ, έλα. Είσαι πολύ διάσημος στην κοινότητα.
Πρέπει να διαφημίζεσαι".
ΕΡΓΑΣΤΗΡΙΑ ΕΛΕΥΘΕΡΗΣ ΚΑΤΑΔΥΣΗΣ ΣΤΙΒΕΝ ΚΙΝΑΝ
Ο Στίβεν ήξερε όλους τους ελεύθερους δύτες.
Έτσι, καλούσαν μεγάλα ονόματα όπως ο Αλεξέι Μολτσάνοβ, για εργαστήρια.
Αυτό προσέλκυσε πολλούς ελεύθερους δύτες.
Η σχολή απέκτησε τεράστια φήμη.
Για εσένα, τι σημαίνει επιτυχία στη ζωή;
Να πραγματοποιήσεις τις φιλοδοξίες, τους στόχους, τα όνειρά σου.
Ζω στην Αίγυπτο όπου έχω ένα κέντρο ελεύθερης κατάδυσης.
Μάλλον χαίρομαι γι' αυτό. Μ' αρέσει αυτό που κάνω.
Άλλα κομμάτια της ζωής μου δεν είναι τόσο επιτυχημένα.
Δυστυχώς, είμαι ένας 38χρονος άντρας και δεν έχω παιδιά.
Μάλλον αυτό είναι κάτι, θα 'λεγε κανείς, που δεν έχω πετύχει.
Είχε κάποιες σχέσεις στο Ντάχαμπ, αλλά καμία δεν κράτησε.
Θα ήθελε να ερωτευτεί και να έχει μακροχρόνια σχέση
και παιδιά.
Εν μέρει, αυτό του έλειπε.
Έπρεπε να γνωρίσει ένα πολύ ξεχωριστό άτομο.
Ευχαριστώ που αφιέρωσες χρόνο για να μου μιλήσεις,
όπως και στους ακροατές μας.
Ευχαριστώ. Είναι μεγάλη μου χαρά.
Θεωρείς ότι μερικές φορές πιέζεσαι υπερβολικά
κυνηγώντας τα ρεκόρ;
Μάλλον αυτό είναι πιο χαρακτηριστικό για τους νεότερους αθλητές.
Ναι, ίσως, φυσικά.
Δεν είχαμε ιδέα ότι κυνηγούσε το παγκόσμιο ρεκόρ.
Δεν της αρέσει να μας ανησυχεί, οπότε δεν μας το είπε.
Τι θα ήθελες να πετύχεις τους επόμενους μήνες;
Θα ήθελα να πάω πιο βαθιά.
Θα ήθελα να πετύχω παγκόσμιο ρεκόρ. Να ο στόχος μου.
-Ο επόμενος διαγωνισμός; -Το Vertical Blue.
2017 - ΔΙΑΓΩΝΙΣΜΟΣ ΕΛΕΥΘΕΡΗΣ ΚΑΤΑΔΥΣΗΣ VERTICAL BLUE
Καλώς ήρθατε στο Vertical Blue στις Μπαχάμες.
Έχουμε 42 διαγωνιζόμενους από όλο τον κόσμο
που επιδιώκουν δέκα διαφορετικά εθνικά ρεκόρ.
Το Vertical Blue είναι σαν το Γουίμπλεντον της κατάδυσης.
Θα 'ναι μια υπέροχη μέρα. Θα γίνουν πολλές σπουδαίες βουτιές.
Μόνο οι καλύτεροι έχουν προσκληθεί.
Αλέσια Τζεκίνι. Είμαι από την Ιταλία.
Στον διαγωνισμό υπάρχει μια άριστη ομάδα γιατρών και διασωστών.
Θα συστήσεις τους διασώστες;
Θέλω να υπάρχει μια καλή δυναμική μεταξύ διασωστών κι αθλητών.
Είναι ζωτικής σημασίας.
Ο Στίβεν ήταν επικεφαλής των διασωστών στο Vertical Blue.
Ήταν υπεύθυνος για την ασφάλεια
μιας των μεγαλύτερων εκδηλώσεων ελεύθερης κατάδυσης.
Πάντα υπάρχουν δύο διασώστες, ένας στα βαθιά κι ένας στα ρηχά.
Ο πρώτος θα σας συναντήσει
ανάμεσα στα 20 με 40 μέτρα, ανάλογα με τη βουτιά.
Στο Vertical Blue παίρνουμε στα σοβαρά την ασφάλεια.
Ένα από τα μοναδικά θανατηφόρα περιστατικά που έχουν συμβεί σε διαγωνισμό
ήταν ο θάνατος εδώ ενός Αμερικανού αθλητή, του Νικ Μεβόλι.
Μη θεωρείτε δεδομένη τη βουτιά.
Δεν ξέρετε ποια βουτιά θα είναι η τελευταία σας.
Ο Νικ είχε μεγάλη προϊστορία στο να πιέζεται υπερβολικά.
Και τα πράγματα στράβωσαν καταστροφικά.
Ο Νικ έπαθε βαροτραύμα.
Στο βαροτραύμα, μπορεί να σπάσουν τα αιμοφόρα αγγεία των πνευμόνων
και να διαρρεύσει αίμα στους αεραγωγούς.
Μιλάμε για έναν ιστό που έχει σκιστεί
και μετά μένει ουλή.
Αν τραυματίζεσαι συνεχώς, υπάρχει συσσωρευτική επίδραση.
Εξαιτίας αυτού, ο Νικ έπαθε άσχημο βαροτραύμα.
Δεν καταφέραμε να τον σώσουμε.
Φυσικά, έχουμε και τους γιατρούς μας που θα μιλήσουν.
Θα είμαι σύντομη.
Αν πιστεύουμε ότι κινδυνεύει,
μπορούμε να απαγορεύσουμε σ' έναν δύτη να ξαναβουτήξει.
Πάντα τους λέω "Θέλω να γυρίσετε σπίτι.
Να μπείτε στο αεροπλάνο, να πάτε στους δικούς σας".
Και δεύτερον, δεν θέλω ποτέ να είναι με μηχάνημα οξυγόνου στα 40 τους
επειδή σακάτεψαν τα πνευμόνια τους.
Στον διαγωνισμό, πρέπει να πάρουμε μια μάρκα
που βρίσκεται στο βάθος που έχουμε στόχο, ως απόδειξη.
Πιάνει τη μάρκα της.
Η λευκή κάρτα σημαίνει έγκυρη επίδοση.
-Ναι! -Ναι!
Αν κάποιος σε βοηθήσει ή αν χάσεις τον έλεγχο,
ακόμα και στην επιφάνεια, αποκλείεσαι.
Κόκκινη κάρτα.
Στις δύο εβδομάδες του διαγωνισμού, οι αθλητές έχουν από έξι προσπάθειες.
Είναι πολύ απλό. Κερδίζει όποιος φτάσει πιο βαθιά.
…έρχεται να σε βρει.
Εντάξει.
Θέλω να κάνω πολλά.
Ναι.
Ο κύριος στόχος είναι το παγκόσμιο ρεκόρ. Είναι πολύ σημαντικό για εμένα.
Ήταν ξεκάθαρο ότι η Αλέσια κυνηγούσε το παγκόσμιο ρεκόρ.
Άρα, θα έφτανε στα όριά της.
Δυστυχώς, η Αλέσια είχε πρόβλημα με το σκοτάδι.
Και το Vertical Blue είναι μοναδικό όντας μια σπηλιά που έχει καταρρεύσει.
Είναι σαν να πηγαίνεις στο διάστημα.
Επιστρέφει.
Ο Στίβεν Κίναν, ο επικεφαλής διασώστης στα βαθιά,
θα τη συναντήσει.
Η ΠΡΩΤΗ ΑΠΟ ΤΙΣ ΕΞΙ ΚΑΤΑΔΥΣΕΙΣ ΤΗΣ ΑΛΕΣΙΑ
Μπράβο, Αλέσια.
-Πάρε ανάσα. -Πάρε ανάσα.
Πάρε ανάσα.
Είμαι καλά.
Οι κριτές συσκέπτονται.
Λυπάμαι, Αλέσια, κόκκινη κάρτα.
Η ΔΕΥΤΕΡΗ ΚΑΤΑΔΥΣΗ ΤΗΣ ΑΛΕΣΙΑ
-Πάρε ανάσα. -Πιάσ' την. Κράτα την πάνω.
Στήριξέ την. Απλώς στήριξέ τη.
Στηρίξτε το κεφάλι.
Η ΤΡΙΤΗ ΚΑΤΑΔΥΣΗ ΤΗΣ ΑΛΕΣΙΑ
Πάρε ανάσα.
Κρατήστε την. Κάποιος να την κρατήσει. Κρατήστε την πάνω.
Πάνω. Είσαι καλά;
Έλα. Κρατήστε την.
Η ΤΕΤΑΡΤΗ ΚΑΤΑΔΥΣΗ ΤΗΣ ΑΛΕΣΙΑ
Προσπαθούσε πολύ έντονα.
Είχε αρκετά μπλακάουτ.
Πολλοί ελεύθεροι δύτες δεν επικροτούσαν τον τρόπο της.
Εξέταζα την Αλέσια για πιθανό βαροτραύμα.
Έτσι, τη ρώτησα "Βήχεις με αίμα;"
Απάντησε "Όχι".
Και
με πάσα ειλικρίνεια, δεν την πίστεψα.
Άκου. Δεν γίνεται να το ξανακάνεις.
Όχι εδώ.
Θέλω να πετύχεις.
Γι' αυτό θέλω να καταστρώσεις σχέδιο.
Πρέπει να το πας λίγο πιο αργά.
Της είπαμε ότι δεν θα βουτά για μια δύο μέρες.
Θύμωσε και κολύμπησε στην άλλη άκρη του κόλπου.
Μια κι είχε πάθει μπλακάουτ,
δεν θέλαμε να πάθει κάτι σε κανένα χιλιόμετρο.
Αλέσια!
Δεν κέρδιζε τις συμπάθειες μ' αυτήν τη συμπεριφορά.
Κάποιοι το θεώρησαν…
ναι, μια λάθος αντίδραση.
Η Αλέσια ήταν πολύ ευερέθιστη. Αυτό έβγαζε μάτι.
Γιατί θυμώνεις; Έκανες μια κακή αρχή. Χαλάρωσε.
Κάποια ενοχλητικά άτομα έλεγαν
ότι δεν έμοιαζε ικανή να τα καταφέρει σε τέτοια βάθη.
Τα τρολ του διαδικτύου ασκούσαν γερή κριτική.
Γεια. Μ' αυτό το βίντεο διαβεβαιώνω όσους με νοιάζονται ότι είμαι καλά.
Και για να διαψεύσω τις φήμες στο Facebook ότι λιποθύμησα στα 20 μέτρα.
Δεν είχα πρόβλημα με βαροτραύμα.
Σε γενικές γραμμές, η κατάδυση πήγε καλά, οπότε ζητώ να μη γράφετε ψέματα.
Κρατάμε το κεφάλι σε ουδέτερη θέση. Μην πέφτει πίσω.
Η γλώσσα και τα υγρά μπορεί να μπουν στον λάρυγγα
και να προκαλέσουν σπασμό.
Συναντιόμασταν κάθε πρωί για να μελετήσουμε κάθε δύτη.
Λιποθύμησε, αλλά δεν θυμάται τίποτα. Απλώς είπε ότι ανέβηκε. Εντάξει;
Ο Στίβεν ήξερε καλά ποιος μπορεί να κινδυνεύει.
Τους μελετούσε και ήξερε τις αδυναμίες τους.
Έλεγε "Αυτό το άτομο πρέπει να το προσέξουμε".
Κάθε φορά είχε απόλυτο δίκιο.
Ήταν τρομερό.
Ο Στίβεν τρελαινόταν με την Αλέσια
γιατί έβλεπε όλα τα πραγματάκια που εκείνη έκανε λάθος
και τα οποία μάλλον συνέβαλλαν στα μπλακάουτ της.
Έτσι, άρχισε να προπονείται μαζί της στα διαλείμματα του διαγωνισμού.
ΠΡΩΤΗ ΜΕΡΑ ΠΡΟΠΟΝΗΣΗΣ ΤΗΣ ΑΛΕΣΙΑ ΜΕ ΤΟΝ ΣΤΙΒΕΝ
ΔΕΥΤΕΡΗ ΜΕΡΑ ΠΡΟΠΟΝΗΣΗΣ ΤΗΣ ΑΛΕΣΙΑ ΜΕ ΤΟΝ ΣΤΙΒΕΝ
Πάρε ανάσα.
ΤΡΙΤΗ ΜΕΡΑ ΠΡΟΠΟΝΗΣΗΣ ΤΗΣ ΑΛΕΣΙΑ ΜΕ ΤΟΝ ΣΤΙΒΕΝ
-Είσαι καλά; -Είμαι καλά.
Αμέσως ενέπνεε εμπιστοσύνη.
Τον θεωρούσα το μοναδικό άτομο που θα μπορούσε να με προπονεί.
Είσαι καλά;
Πιο πολύ απ' όλα με συγκλόνιζαν τα μάτια του.
Ήταν γαλάζια, πολύ γαλάζια, σαν τη θάλασσα.
Το βλέμμα του αρκούσε.
Πριν τη βουτιά, κοιτιόμασταν.
Κι αυτό μου έδινε δύναμη.
Η παρουσία του σε έκανε να νιώθεις ασφαλής στο σκοτάδι.
Βλέπουμε μια ιδιαίτερη σχέση μεταξύ του διασώστη και της αθλήτριας.
Για παράδειγμα, η Αλέσια ρωτά για εσένα σε κάθε βαθιά κατάδυσής της.
Ναι, είναι σημαντικό. Η ελεύθερη κατάδυση είναι ένα ψυχολογικό άθλημα.
Εντάξει; Υπάρχουν πολλές πτυχές που επηρεάζουν μια βουτιά.
Κι όταν κάποιος θέλει να νιώθει ασφαλής όταν βουτά,
χαίρεται όταν βουτά με κάποιον που γνωρίζει
και όταν ξέρει πως ο διασώστης τον γνωρίζει.
Ξέρει πώς βουτά. Με τι ταχύτητα πηγαίνει. Τι συνήθειες έχει.
Ξέρουμε τι πρέπει να προσέξουμε.
Υπήρχε μια σχέση πέρα από την ελεύθερη κατάδυση.
Με ορισμένους έχεις μια συνεννόηση.
Δεν χρειάζεσαι λόγια ή χρόνο.
Είδα αυτήν τη σύνδεση.
Το πρώτο που έκανες. Και μετά έλεγες "Όχι…"
Εντάξει.
Θεέ μου.
ΤΕΛΕΥΤΑΙΑ ΒΔΟΜΑΔΑ ΤΟΥ ΔΙΑΓΩΝΙΣΜΟΥ
ΑΠΟΜΕΝΟΥΝ ΜΟΝΟ ΔΥΟ ΠΡΟΣΠΑΘΕΙΕΣ ΓΙΑ ΝΑ ΠΕΤΥΧΕΙ ΠΑΓΚΟΣΜΙΟ ΡΕΚΟΡ Η ΑΛΕΣΙΑ
Οι μεγαλύτερες αντίπαλοί σου για το ρεκόρ είναι οι Γιαπωνέζες.
Τις φοβάσαι;
Φυσικά και τις φοβάμαι.
Εκατό μέτρα. Ήταν ένας μεγάλος αριθμός.
Ένα ρεκόρ Ιαπωνίας.
Είχα άγχος.
Ο Στίβεν ήρθε και με έπιασε από τους ώμους με πολύ σοβαρό ύφος.
Είπε "Όλα θα πάνε καλά. Θα σε φροντίσω".
Δεύτερος διασώστης.
Πλέον είναι και με τους δύο.
Πηγαίνει λίγο πιο αργά.
Η ΧΑΝΑΚΟ ΕΠΙΧΕΙΡΕΙ ΝΑ ΕΙΝΑΙ Η ΠΡΩΤΗ ΜΕΤΑ ΤΗ ΝΑΤΑΛΙΑ ΠΟΥ ΦΤΑΝΕΙ ΣΤΑ 100 ΜΕΤΡΑ
Έρχεται.
Είμαι καλά.
Και οι κριτές λένε λευκή κάρτα!
Η Χάνακο Χιρόσε από την Ιαπωνία,
η πρώτη γυναίκα μετά τη Νατάλια που φτάνει στα 100 μέτρα σε διαγωνισμό.
Είναι μια σπουδαία κατάδυση!
Όταν η Χάνακο πέτυχε τον στόχο των 100 μέτρων,
αυτό άναψε φωτιά στην Αλέσια.
Η ΑΛΕΣΙΑ ΕΠΙΧΕΙΡΕΙ ΝΕΟ ΠΑΓΚΟΣΜΙΟ ΡΕΚΟΡ ΣΤΑ 102 ΜΕΤΡΑ
Ο Στίβεν Κίναν πάει να τη συναντήσει.
Σαράντα μέτρα.
Έρχεται.
-Πρώτος διασώστης. -Είναι με τον πρώτο διασώστη.
Ας ελπίζουμε για την Αλέσια.
Πάρε ανάσα.
Έλα!
Είμαι καλά.
Ναι!
Μείνε ξύπνια!
Μείνε πάνω!
Έχει τη μάρκα.
Μείνε πάνω, Αλέσια.
Και οι κριτές λένε
λευκή κάρτα!
Ήταν απίστευτο. Ήταν… Είχαμε μείνει άφωνοι.
Θεέ μου.
Είχε τρία απανωτά μπλακάουτ, και μετά πέτυχε ρεκόρ.
Τι διάολο; Καταλαβαίνετε;
Χαρήκαμε πολύ γι' αυτή γιατί αυτό ήθελε.
Ήταν υπέροχο να αγκαλιάσω τον Στιβ μετά τη βουτιά. Ήταν καταπληκτικό.
Είμαι πανευτυχής. Πραγματοποίησα το όνειρο που είχα τόσον καιρό.
Στην υγειά της Αλέσια!
-Γεια. -Γεια, Άλε. Είσαι ευτυχισμένη;
Πάρα πολύ!
-Ήσουν φοβερή, το ξέρεις; -Ναι, το ξέρω.
Τι σκέφτεσαι τώρα;
Είμαι πανευτυχής. Έσκισα στο Vertical Blue.
Όταν αρχίσεις να κατακτάς…
παγκόσμια ρεκόρ,
ανεβάζεις τον πήχη πολύ ψηλά.
Τότε, τα πράγματα γίνονται ανησυχητικά.
Οι αθλητές έπρεπε να μου στείλουν μέιλ σχετικά με την τελευταία μέρα,
με το πόσο βαθιά θα επιχειρήσουν να φτάσουν.
Αυτό το δηλώνουμε κρυφά.
Η ιδέα είναι να πούμε με ασφάλεια τι μπορούμε να κάνουμε.
Εμπεριέχει μια δόση στρατηγικής, σκάκι.
Αν δηλώσεις κάτι υπερβολικό, ίσως δεν μπορέσεις να το πετύχεις.
Αλλά αν είναι υπερβολικά μικρό,
ίσως κάποιος άλλος φύγει με τον τίτλο.
Είναι δύσκολο να επιλέξεις.
Αν κάνω λάθος, θα είναι κακό. Θα πάρω κόκκινη κάρτα.
Είναι…
Είναι δύσκολο.
ΤΕΛΕΥΤΑΙΑ ΜΕΡΑ ΤΟΥ ΔΙΑΓΩΝΙΣΜΟΥ
Μίλησες για όρια. Ποιο είναι το όριο της Αλέσια Τζεκίνι;
Δεν νομίζω ότι υπάρχει όριο.
Δεν υπάρχει μέχρι να επιλέξω να παραιτηθώ.
Καλώς ήρθατε στο Vertical Blue.
Σήμερα ίσως είναι η πιο σπουδαία μέρα στην ιστορία της ελεύθερης κατάδυσης.
Μαζί μας, ο οικοδεσπότης και αθλητής, ο Γουίλιαμ Τρούμπριτζ.
Πες μου τι προβλέπεις, ιδίως στις γυναίκες.
Θα 'ναι επικό.
Δεν έχουμε ξαναδεί κάτι τέτοιο στην ιστορία της εκδήλωσης.
Φαίνεται ότι επιφυλάσσουν κι άλλα.
Μπορούμε να περιμένουμε κι άλλα πυροτεχνήματα, νομίζω.
Ακολουθούν ακόμα πιο συναρπαστικές καταδύσεις.
Δηλώθηκε άλλη μια απόπειρα για παγκόσμιο ρεκόρ.
Πέντε, τέσσερα, τρία, δύο, ένα.
Η ΧΑΝΑΚΟ ΕΠΙΧΕΙΡΕΙ ΝΕΟ ΠΑΓΚΟΣΜΙΟ ΡΕΚΟΡ ΣΤΑ 103 ΜΕΤΡΑ
Η Χάνακο Χιρόσε επιχειρεί να μείνει στην ιστορία
καταρρίπτοντας το παγκόσμιο ρεκόρ κατά ένα μέτρο, στα 103.
Ήδη έχει κατεβεί κάτω από τα 90 μέτρα.
-Και… -Εκατό μέτρα.
Εκατό μέτρα!
-Τέρμα. -Τέρμα!
Μπράβο στη Χάνακο Χιρόσε από την Ιαπωνία, 103 μέτρα!
Έλα, Χάνακο.
Κολύμπα μέχρι επάνω.
-Δύο σαράντα πέντε. -Δύο σαράντα πέντε.
Η δύτρια,
η Χάνακο Χιρόσε από την Ιαπωνία,
ελπίζει να πετύχει παγκόσμιο ρεκόρ στα 103 μέτρα.
Είμαι καλά.
Έχει τη μάρκα.
Λευκή κάρτα!
Η Χάνακο ήταν ολόσωστη.
Παγκόσμιο ρεκόρ, 103 μέτρα, καθαρά. Τέλεια.
Όποιος βγει πρώτος, ενώ το έχει κάνει καθαρά,
απλώς προσθέτει πίεση στο άτομο που ακολουθεί.
Το να μπεις στο νερό και να επιχειρήσεις να πετύχεις ρεκόρ αμέσως μετά απ' αυτό
είναι μια ζόρικη απαίτηση.
Δέκα δεύτερα.
Πέντε, τέσσερα, τρία, δύο, ένα.
Η ΑΛΕΣΙΑ ΕΠΙΧΕΙΡΕΙ ΝΑ ΣΠΑΣΕΙ ΤΟ ΡΕΚΟΡ ΤΗΣ ΧΑΝΑΚΟ ΚΑΤΑ 1 ΜΕΤΡΟ
Αλέσια Τζεκίνι, Ιταλία.
Απόπειρα παγκόσμιου ρεκόρ στα 104 μέτρα.
Μπορείς να δεις όλη την εκδήλωση σε στρίμινγκ.
Τελευταία απόπειρα για ρεκόρ σήμερα.
Καθώς τη βλέπεις να κατεβαίνει…
σε κατακλύζουν οι ανησυχίες.
Ελέγξτε το σόναρ.
Διασώστες επιφάνειας, το σόναρ.
Ναι, δεν έχω σήμα. Θα το ελέγξετε;
-Κι η Αλέσια… -Πρέπει να ήταν στα 80…
Δεν έχω σήμα.
Το σόναρ τούς επιτρέπει να βλέπουν
αν έχει σταματήσει.
Έχουμε παρεμβολές στο σόναρ μας.
-Δύο λεπτά. -Έχουν περάσει δύο λεπτά.
-Ογδόντα. -Δεν είμαστε σίγουροι.
-Είναι καλά.
-Ώρα κατάδυσης, 2:15 τώρα. -Δύο και δεκαπέντε, 70 μέτρα.
Ως τώρα, έπρεπε να τη δούμε να βγαίνει.
Πρώτος διασώστης.
Ο ΣΤΙΒΕΝ ΚΑΤΕΒΑΙΝΕΙ ΓΙΑ ΝΑ ΕΡΘΕΙ ΣΕ ΕΠΑΦΗ ΜΕ ΤΗΝ ΑΛΕΣΙΑ
Να τη.
Είμαι καλά.
Να τη!
Δεν την καταπίνει πια το ατελείωτο σκοτάδι.
Οι κριτές συσκέπτονται. Έχει μια μάρκα.
Δεν ξέρω τι συμβαίνει, αλλά έχει μάρκα.
Παγκόσμιο ρεκόρ, 104!
Απλώς εμφανίστηκε
και τους έστειλε όλους.
Πέτυχε παγκόσμιο ρεκόρ
και έκλεισε το στόμα πολλών αρνητών.
Ήταν ξεκάθαρο ότι η Αλέσια είναι μια δύναμη της φύσης
και ότι έχει πολύ μέλλον.
Πέτυχα το νέο παγκόσμιο ρεκόρ των 104 μέτρων και χαίρομαι πολύ.
Σας ευχαριστώ όλους. Απίστευτο! Αυτά για την ώρα. Τσάο!
Και στην πρώτη θέση,
με μια απίστευτη βουτιά σήμερα, στα 104 μέτρα,
και ένα νέο παγκόσμιο ρεκόρ,
η Αλέσια Τζεκίνι!
Η Αλέσια αγκάλιασε δυνατά τον Στίβεν.
Πραγματικά πίστεψε σ' αυτήν.
Κάτι πάνω της του έδειξε ότι θα τα κατάφερνε.
Ούτε στιγμή δεν αμφέβαλλε γι' αυτήν.
Ένα χειροκρότημα για την Αλέσια Τζεκίνι!
-Γεια, Αλέσια. -Γεια.
-Καλώς ήρθες. -Ευχαριστώ.
Όμορφη, ταλαντούχα, νέα. Τα έχεις όλα.
Λοιπόν, εννιά παγκόσμια χρυσά μετάλλια, τέσσερα ασημένια,
ένα χάλκινο.
Το απόλυτο ρεκόρ, το πιο διάσημο, αυτό για το οποίο είσαι πιο περήφανη,
σε τέτοιον βαθμό που το φοράς στον λαιμό σου,
το ρεκόρ των 104 μέτρων.
Έχεις άλλες φιλοδοξίες, άλλους στόχους;
Ακόμα κι αφότου έγινε η γυναίκα που έχει φτάσει πιο βαθιά απ' όλες,
η Νατάλια παρέμεινε η έμπνευσή της.
Όλα τα επιτεύγματα που είχε η Νατάλια στη ζωή της ήταν κίνητρο για την Αλέσια.
Είχε μείνει ακόμα ένα πράγμα.
Η Αψίδα στο Ντάχαμπ.
Ο κόσμος πίστευε ότι δεν θα τα κατάφερνε.
Ήθελε να αποδείξει, τόσο στον εαυτό της όσο και στους άλλους,
ότι μπορεί.
Συμπτωματικά, ο Στίβεν ήθελε εκείνη να προπονείται μαζί του στο Ντάχαμπ.
Σίγουρα υπήρχε μια απίστευτη σύνδεση μεταξύ της Αλέσια και του Στίβεν.
ΑΛΕΣΙΑ ΣΥΝΔΕΔΕΜΕΝΗ
ΠΛΗΚΤΡΟΛΟΓΕΙ…
ΓΕΙΑ, ΣΤΙΒΕΝ! ΤΙ ΚΑΝΕΙΣ;
ΚΑΙ ΠΟΥ ΒΡΙΣΚΕΣΑΙ ΣΤΟΝ ΚΟΣΜΟ;
ΓΕΙΑ, ΠΡΩΤΑΘΛΗΤΡΙΑ! ΣΤΟ ΝΤΑΧΑΜΠ
ΘΑ ΕΡΘΕΙΣ ΝΑ ΠΡΟΠΟΝΗΘΕΙΣ ΜΑΖΙ ΜΟΥ;
ΚΑΤΑΠΛΗΚΤΙΚΗ ΙΔΕΑ
ΝΑΙ! ΑΝΥΠΟΜΟΝΩ ΝΑ ΣΕ ΔΩ!
Ο Στίβεν είπε ότι θα πάρει την Αλέσια από το αεροδρόμιο.
"Κοίτα τι έφτιαξα".
Έβγαλε
μια ταμπέλα όπου έγραφε "Αλέσια".
Ήταν κατενθουσιασμένος, πολύ χαρούμενος.
Ήθελε να είναι όλα τέλεια για την άφιξη της Αλέσια.
Ακόμα να σας πω πού είμαστε. Είμαι στο Ντάχαμπ για προπόνηση.
Είναι πανέμορφα εδώ.
Ωραία. Όλα είναι έτοιμα.
Είμαστε στο κέντρο καταδύσεων.
Μετά θα πάμε στη θάλασσα. Θα σας δείξω τη Γαλάζια Τρύπα.
Φαινόταν πιο ενθουσιασμένος από εμένα.
Και το βρήκα πολύ γλυκό.
Κάνεις σαν χαζός.
Όμως, και οι δύο ήμασταν λίγο αμήχανοι.
Πρώτη φορά θα βλέπαμε κάποια να περνά την Αψίδα.
Θα συμμετείχαμε στη βουτιά. Ήταν συναρπαστικό.
Θα προπονούμασταν μαζί.
Έλεγα "Θεέ μου. Θα προπονηθώ με την Αλέσια. Χριστέ μου!"
Ήρθε με ένα σάντουιτς με ζαμπόν και μια κόκα κόλα.
Σκεφτόμουν "Θεέ μου. Ήδη τη λατρεύω".
Λοιπόν, Αλέσια, στα πόδια.
Ήξερα ότι είχε κάνει παγκόσμιο ρεκόρ.
Μια μέρα, ξαναπέτυχε το παγκόσμιο ρεκόρ στην προπόνηση.
Σε ενέπνεε
να βλέπεις κάποια που πήγαινε σε βάθη που εγώ μόνο ονειρευόμουν.
Και μπορείς να πεις,
ακόμα κι ο Στιβ έλεγε "Το κάνει να μοιάζει πανεύκολο".
Καταλαβαίνετε; Αλλά έτσι ήταν εκείνη.
Η Αλέσια και ο Στιβ ήταν συνέχεια μαζί.
Την προπονούσε και την προετοίμαζε για την Αψίδα.
Κάθονταν κάθε βράδυ μετά την προπόνηση, επί βδομάδες.
Ανέλυαν τα πάντα. Της έλεγε τι πρέπει να κάνει μετά.
Άλλη μια βραδιά στο Κέντρο Ελεύθερης Κατάδυσης.
Ήταν μαζί κάθε βράδυ.
Πες γεια.
Γεια.
Πείτε γεια, παιδιά.
Γεια!
Ήταν ένα υπέροχο καλοκαίρι.
Είχαν μια πολύ ξεχωριστή σχέση.
Ταίριαζαν τέλεια.
Σάιμον, καθυστερημένα χρόνια πολλά! Ελπίζω να πέρασες καλά.
Συγγνώμη που σου εύχομαι μόνο εγώ.
Βασικά, όχι, είναι κι άλλος. Στάσου.
Χρόνια πολλά!
Λάτρευε να είναι στην έρημο.
Η ευτυχία που μοιραζόμασταν ήταν απίστευτη.
Λέγαμε "Αυτό θα μπορούσε να είναι κάτι ιδιαίτερο".
Θα κερδίσουμε τα παγκόσμια πρωταθλήματα.
Θα κάνουμε παγκόσμια ρεκόρ.
Και αυτή η καταπληκτική γυναίκα
θα κερδίσει τα παγκόσμια πρωταθλήματα.
Αλήθεια.
Ήμασταν όλοι μαζί εκείνο το βράδυ. Ήταν η τελευταία μας νύχτα.
Θυμάμαι ότι γύρισα προς την Αλέσια και είπα
"Θα είσαι η πρώτη γυναίκα
που θα περάσει την Αψίδα μετά τη Νατάλια Μολτσανόβα".
Είπαμε στον Στίβεν
"Πρόσεχε την Αλέσια".
Και προφανώς, ως διασώστης, μου είπε
"Άσ' το πάνω μου".
22 ΙΟΥΛΙΟΥ 2017
Συζητάμε για την κατάδυση πριν μπούμε στο νερό.
Από δω, ο προπονητής μου, ο Στιβ, και μερικοί άλλοι αθλητές.
Σε λίγο θα μπούμε στο νερό.
Ετοιμάζω όλο τον εξοπλισμό. Είμαστε έτοιμοι να μπούμε στο νερό.
Ο Στιβ ζήτησε να φωτογραφίσω την κατάδυση.
Τον έβγαζα όσο έκανε ενημέρωση για τους διασώστες.
Ο Στιβ ανέλυσε κάθε λεπτομέρεια.
Όλοι ήξεραν ακριβώς τι πρέπει να κάνουν.
Το σχέδιο ήταν η Αλέσια να βουτήξει στα 52 μέτρα
ενώ τραβιέται με το σκοινί,
και μετά να μπει στην Αψίδα, να κολυμπήσει οριζόντια για 30 μέτρα.
Όταν έφτανε στην άλλη άκρη της Αψίδας,
το σκοινί ασφαλείας θα ήταν εκεί στη μέση.
Ο Στιβ θα την περίμενε στην άκρη της γραμμής.
Η Νατάλια διέσχισε την Αψίδα με μονοπέδιλο.
Η Αλέσια ετοιμαζόταν για μια βουτιά χωρίς μονοπέδιλο.
Είναι ο πιο δύσκολος τρόπος να το κάνεις.
Ίσως ήθελε να το κάνει έτσι για να 'ναι καλύτερη από την καλύτερη που υπήρχε.
Όλα είχαν χρονομετρηθεί.
Είχαν κάνει δοκιμές
για να ξέρουν πόση ώρα χρειάζεται για να κατεβεί στα 52 μέτρα
και πόση ώρα θέλει για να κολυμπήσει οριζόντια για 30 μέτρα.
Κάναμε αντίστροφη μέτρηση,
για να φροντίσουμε ο Στιβ να είναι ήδη εκεί πριν φτάσει εκείνη.
Κατέβηκα με τους άλλους δυο τεχνικούς δύτες
για να τραβήξω το βίντεο.
Αφού κατέβηκε, η δουλειά μου ήταν να κρατώ το σκοινί.
Να περιμένω μέχρι να νιώσω ότι έφτασε κάτω. Να κατεβώ λίγα μέτρα.
Να κοιτάξω. Αν δεν γυρίσει, να ανεβώ, και τέλος.
Θα περνούσε από την Αψίδα,
και μετά χρειαζόταν το σκοινί στην άλλη μεριά για να ξανανεβεί.
Πέντε, τέσσερα, τρία, δύο, ένα, μηδέν.
Βλέπαμε την Αλέσια να κατεβαίνει.
Έπιανα το σχοινί για να καταλάβω πότε θα φτάσει στον πάτο.
Αφού είχαμε νιώσει ότι άφησε το σκοινί,
θα δίναμε σήμα στους άλλους διασώστες ότι έχει μπει στην Αψίδα.
Έτσι, ο Στιβ θα ήξερε να κατεβεί.
Δέκα δεύτερα.
Ξεκίνησα την αντίστροφη μέτρηση για τον Στιβ.
Πέντε, τέσσερα, τρία.
Μου ζήτησε άλλα δέκα δευτερόλεπτα.
Δεν καταλάβαινα τον λόγο,
γιατί ως εκείνη την ώρα όλα πήγαιναν βάσει σχεδίου.
Ίσως ο παλμός του παραήταν γρήγορος,
οπότε ήθελε ακόμα λίγα δευτερόλεπτα για να προετοιμαστεί καλά.
Δεν ξέρω, γιατί δεν μπορείς να συζητήσεις μαζί του.
Ετοιμάζεται να βουτήξει, δεν θα μιλήσει.
Χρειάστηκε λίγο παραπάνω χρόνο για να μου δώσει το σήμα.
Ο ΣΤΙΒΕΝ ΞΕΚΙΝΑ ΤΗ ΒΟΥΤΙΑ 20 ΔΕΥΤΕΡΟΛΕΠΤΑ ΑΡΓΟΤΕΡΑ ΑΠΟ ΤΟ ΣΧΕΔΙΟ
Η ΑΛΕΣΙΑ ΒΓΑΙΝΕΙ ΑΠΟ ΤΗΝ ΑΨΙΔΑ 10 ΔΕΥΤΕΡΟΛΕΠΤΑ ΝΩΡΙΤΕΡΑ ΑΠΟ ΤΟ ΣΧΕΔΙΟ
Η Αλέσια βγήκε από την Αψίδα, αλλά ο Στιβ δεν ήταν εκεί.
Δεν είδε το σκοινί.
Κολύμπησε προς λάθος κατεύθυνση.
Δεν συνειδητοποίησε ότι ήδη είχε βγει.
Ο ΣΤΙΒΕΝ ΚΑΙ Η ΑΛΕΣΙΑ ΧΑΝΟΝΤΑΙ ΜΕΤΑΞΥ ΤΟΥΣ ΓΙΑ 30 ΔΕΥΤΕΡΟΛΕΠΤΑ
Είχα το ένα χέρι στο σκοινί.
Περίμενα να νιώσω το τράβηγμα που θα πει ότι έχουν αρχίσει να ανεβαίνουν.
Το τράβηγμα δεν ερχόταν.
Άρχισα να ανησυχώ.
Ίσως εκείνη κολυμπούσε λίγο πιο αργά.
Ας περιμένουμε λίγο ακόμα.
Έπρεπε να είχαν αρχίσει να ανεβαίνουν ως την ώρα που είχαμε περάσει απέναντι.
Ήξερα ότι κάτι δεν πήγαινε καλά.
Είχαν αργήσει πολύ.
Κάτι δεν πήγαινε καλά.
Η Αλέσια χρειαζόταν να ανέβει αμέσως.
Δεν ήξερε ότι είναι σε τελείως λάθος μέρος.
Σε μια στιγμή, ο Στιβ άφησε το σχοινί πολύ γρήγορα.
Ως αυτοδύτρια, δεν μπορούσα να κάνω τίποτα. Ήμουν πολύ μακριά.
Απλώς ούρλιαζα.
Έβλεπα όλο το σκοινί ως το τέλος.
Δεν υπήρχε κανείς.
Δεν τους βλέπαμε.
Σκέψου γρήγορα. Ίσως τους παρέσυρε το ρεύμα.
Θα έπρεπε να ψάξουμε μια μεγαλύτερη περιοχή.
Στα 30 μέτρα, υπήρχαν πολλοί τουρίστες που κολυμπούσαν με αναπνευστήρες.
Ψάχναμε δύο άτομα μέσα στον χαμό
από κόσμο που δεν ξέρει κολύμπι.
Όπου κι αν κοιτούσα, δεν ήταν εκεί.
Είπα να ανεβώ για να δω μήπως είναι στην επιφάνεια.
Δεν υπήρχε εξήγηση.
Κολυμπούσα όσο πιο γρήγορα μπορούσα.
Έπρεπε να δω
αν είναι ζωντανοί.
Στα πρώτα μέτρα, όλα έμοιαζαν φυσιολογικά.
Μέχρι που έφτασα στην Αψίδα.
Ενώ κολυμπούσα, ένιωθα ότι ήταν λίγο κουραστικό.
Υπήρχε πρόβλημα.
Ο Στιβ δεν ήταν εκεί. Ούτε και το σκοινί.
Προσπάθησα να ακολουθήσω τον ύφαλο
και να δω πού είναι το σκοινί.
Αλλά συνειδητοποίησα ότι δεν το έβρισκα.
Είχα κάνει λάθος.
Ξαφνικά είδα τον Στιβ μπροστά μου.
Έπιασε τα χέρια μου.
Και κολύμπησε για να με φέρει στην επιφάνεια.
Δεν θυμάμαι τα πρώτα δευτερόλεπτα αφότου βγήκα.
Θυμάμαι μόνο, μετά από λίγο,
που κοιτούσα τριγύρω και δεν καταλάβαινα τίποτα.
Το πρόσωπο του Στιβ ήταν στο νερό.
Άρχισα να της φωνάζω "Γύρνα τον προς τα πάνω!"
Όμως, δεν συνειδητοποιούσα ότι εκείνη είχε λιποθυμήσει.
Όταν άρχισα να ουρλιάζω, επειδή ούρλιαζα πολύ,
ουσιαστικά ξύπνησε και αμέσως ανέλαβε δράση.
Ίσως θα μπορούσα να είχα κάνει περισσότερα.
Αν ήμουν πιο συνειδητή, δεν ξέρω.
Αν είσαι μόνος και αρχίσεις να παθαίνεις μπλακάουτ,
πρέπει να είσαι ανάσκελα. Αν δεν είσαι, ξόφλησες.
Ο Στιβ μάλλον φρόντισε στα τελευταία συνειδητά δευτερόλεπτά του
να βεβαιωθεί αυτή να 'ναι σε θέση στην οποία θα επιβίωνε
καταλήγοντας ο ίδιος μπρούμυτα.
Το χειρότερο είναι ότι δεν μπορούσαμε να κάνουμε τίποτα.
Δεν μπορούσαμε να τον σώσουμε.
Αυτός με έσωσε, αλλά εγώ δεν μπόρεσα να σώσω αυτόν.
Ήταν ήρωας και το έδειξε ως το τέλος.
Στην τελευταία φωτογραφία, βλέπετε
ότι έχασε τη ζωή του για να σώσει τη δική της.
Είχα βουτήξει στον φάρο.
Βασικά, εκεί πέρα.
Και όταν τελείωσα την κατάδυση,
κοίταξα το κινητό μου,
ακόμα φορώντας τη στολή μου,
κοίταξα το κινητό μου και είπα "Τι;"
Υπήρχαν 50 αναπάντητες κλήσεις.
Έλαβα ένα τηλεφώνημα.
Κάτι συνέβη στον Στιβ.
Και…
Δεν κατάφεραν να τον επαναφέρουν.
Η πρώτη μου αντίδραση ήταν "Σκατά. Δεν ήμουν εκεί.
Θα τον έσωζα αν ήμουν εκεί".
Επέλεξε να σώσει αυτήν αντί για τον εαυτόν του.
Μου είναι ξεκάθαρο ότι ήξερε πως κάποιος θα πέθαινε εκείνη τη μέρα
και δεν θα άφηνε να είναι εκείνη.
Θα έδινα τη ζωή μου.
Τη δική μου για τη δική του.
Δεν θα συγχωρούσε τον εαυτό του αν δεν την είχε σώσει.
Παιδιά,
θα βουτήξουμε μέχρι να νιώσουμε
διάθεση να πετάξουμε τα λουλούδια
και να δείξουμε ευγνωμοσύνη γι' αυτόν τον υπέροχο άνθρωπο.
Να στείλουμε όλη την καλή ενέργεια που μας έδωσε ο Στίβεν.
Όλοι όσοι αγαπούσαν τον Στίβεν έκαναν μια μεγάλη υποβρύχια αγρυπνία.
Κράτησαν την ανάσα τους για 39 δεύτερα, ένα για κάθε χρόνο της ζωής του.
Ποτέ δεν υπήρξε θάνατος
που να συγκίνησε τον κόσμο με τον τρόπο που το έκανε αυτός.
Ήταν εκατοντάδες άνθρωποι. Οι πάντες.
Πώς; Πώς μπορεί ένας άνθρωπος να αγγίξει τόσο πολλούς;
Πρέπει να ήταν πολύ ξεχωριστός άνθρωπος, σωστά;
Ο θλίψη είναι εγωιστική εν μέρει.
Το εγωιστικό κομμάτι της θλίψης με κάνει να μου λείπει. Μου λείπει εμένα.
Μου λείπει που δεν γυρίζει σπίτι.
Μου λείπει στη ζωή μου.
Αλλά με παρηγορεί το πώς έζησε.
Ήταν πολύ θαρραλέος.
Οι πεδιάδες των Μασάι.
Είμαστε εντελώς μόνοι.
Τζέμπελ Τουμπκάλ. Ένα ωραίο βουνό στη Βόρεια Αφρική.
Ο Στίβεν έψαχνε κάτι όλη του τη ζωή.
Τα κατάφερα.
Είχε βρει κάτι που αγαπούσε
και κάποια που μοιραζόταν το όνειρό του.
Η Αλέσια και η θάλασσα.
Μόνο αυτά χρειαζόταν.
Θα είναι πάντα μαζί μου.
Θυμάμαι τα μάτια του…
και προσπαθώ να θυμάμαι όλα όσα μου έλεγε.
Να ζω, να είμαι ευτυχισμένη.
Να πιστεύω στον εαυτό μου.
Να διασκεδάζετε όσο δεν πάει!
Εντάξει; Φιλιά.
Προσπαθώ να θυμάμαι τις αγκαλιές του.
Αυτός με έκανε να καταλάβω τι θα πει να αγκαλιάζεις κάποιον αληθινά.
Από την αγκαλιά, καταλάβαινες πόσο πολύ σε νοιαζόταν
κι όλα τα αισθήματα που μοιραζόσασταν.
Έδωσε τη ζωή του
για την Αλέσια.
Ένας τέτοιος πόνος μένει μαζί σου.
Προχωράς παρακάτω.
Αλλά η πληγή είναι εκεί και δεν θα επουλωθεί.
Θα είναι πάντα στην καρδιά μου.
Θα είναι μαζί μου για πάντα,
γιατί θέλω να μείνει μαζί μου για την υπόλοιπη ζωή μου.
ΤΟ ΒΡΑΒΕΙΟ "KEENAN" ΔΗΜΙΟΥΡΓΗΘΗΚΕ ΠΡΟΣ ΤΙΜΗ ΤΟΥ ΣΤΙΒΕΝ
ΓΙΑ ΤΟΥΣ ΔΙΑΣΩΣΤΕΣ ΠΟΥ ΔΕΙΧΝΟΥΝ ΕΞΑΙΡΕΤΙΚΗ ΑΦΟΣΙΩΣΗ ΣΤΟΥΣ ΔΥΤΕΣ ΤΟΥΣ
ΜΕΤΑ ΤΟΝ ΘΑΝΑΤΟ ΤΟΥ ΣΤΙΒ, Η ΑΛΕΣΙΑ ΕΧΕΙ ΠΕΤΥΧΕΙ 23 ΠΑΓΚΟΣΜΙΑ ΡΕΚΟΡ
ΣΕ ΠΙΣΙΝΕΣ ΚΑΙ ΘΑΛΑΣΣΕΣ
ΤΑ ΑΦΙΕΡΩΝΕΙ ΟΛΑ ΣΤΟΝ ΣΤΙΒΕΝ
ΣΤΗ ΜΝΗΜΗ ΤΩΝ ΣΤΙΒΕΝ ΚΙΝΑΝ,
ΝΑΤΑΛΙΑ ΜΟΛΤΣΑΝΟΒΑ, ΝΙΚ ΜΕΒΟΛΙ, ΚΑΡΛΑ ΧΑΝΣΟΝ, ΣΑΓΙΟΥΡΙ ΚΙΝΟΣΙΤΑ
Υποτιτλισμός: Λιουμπίνκα Δημητρόβα